Diari Oficial de la Generalitat Valenciana


Sumari del DOGV 9288, del 01-03-2022 (2022/1253)

RESOLUCIÓ de 2 de febrer de 2022, del director general d'Agricultura, Ramaderia i Pesca, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la tercera fase del Pla d'obres de millora de les infraestructures per al sector ramader de la província de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9288

Data del DOGV
:   01-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1253


Data del document
:   02-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 2 de febrer de 2022, del director general d'Agricultura, Ramaderia i Pesca, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la tercera fase del Pla d'obres de millora de les infraestructures per al sector ramader de la província de València. [2022/1253]  
L'Ordre de 26 de desembre de 2008, de la Conselleria d'Agricultura, Pesca i Alimentació aprova el Pla d'obres de millora de les infraestructures per al sector ramader de la província de València (DOGV 5930, 12.01.2009).  
Inicialment, aquesta ordre estableix el període d'execució de les obres d'aquest pla entre els anys 2009-2013. No obstant això, permet l'aprovació de fases posteriors en funció del grau d'execució del pla.  
  
L'informe de 31 de gener de 2022, del Servei d'Estructures Agràries i Cooperativisme posa de manifest que, d'un total de 108 actuacions que es preveien dur a terme en el període 2009-2013 i en el període 2017-2021 (segona fase) a la província de València, només s'han realitzat 13 actuacions. La inexistència de dotació pressupostària durant el període de referència ha impedit escometre la totalitat de les obres, que continuen sent necessàries per al desenvolupament del sector ramader de la província.  
Una vegada superades les limitacions indicades i vist l'informe anteriorment esmentat del Servei d'Estructures Agràries i Cooperativisme sobre l'execució del Pla d'obres de millora de les infraestructures per al sector ramader de la província de València, i fent ús de les atribucions per a l'aplicació de l'Ordre de 26 de desembre de 2008 conferides en el seu apartat tercer, resolc:  
  
Aprovar la fase III del Pla d'obres de millora de les infraestructures per al sector ramader de la província de València.  
  
El període per a l'execució de les obres serà entre 2022 i 2027.  
Es manté l'aprovació inicial d'actuacions i la classificació de les obres.  
La present resolució no posa fi a la via administrativa i podrà interposar-s'hi en contra recurs d'alçada davant de la Secretaria Autonòmica d'Agricultura i Desenvolupament Rural en el termini d'un mes comptat des de l'endemà de publicar-se en el Diari Oficial de la Generalitat Valenciana, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 2 de febrer de 2022.- El director general d'Agricultura, Ramaderia i Pesca: Antonio Quintana Martínez.